text: приграничное мұнай кен орны каспий маңы ойысының солтүстік бөлігіндегі мұнай кен орны. орал қаласының 90 км жерде 1993 жылы параметрлік ұңғыманы сынамалау кезінде белгілі болды. жатын құмтастар қабатынан орын алған, типі қойнауқаттық күмбездік, тектоникалық тұрғыдан шектелген. сейсмикалық деректер бойынша, тұтқыштарды солтүстік-батыс бағытына созылған приграничное көтеріңкі өңіріне кіретін антиклин қалыптастырған, ол өзінің өрлемесі бойынша тектоникалық тұрғыдан қалқаланғанға ұқсайды. құрылымның өлшемдері 4,7x6,7 км, амплитудасы 175 м. жинауыш қойнауқаттардың оңтүстіктен солтүстікке қарай сүйірленуі нәтижесінде жатындар литологиялық түрғыдан қалқаланған болуы да мүмкін. бұл жағдайда құрылымның өлшемдері 4x8 км-ді құрайды. ұңғымадағы өнімді шөгінділердің беті 4444 м, табаны 4454 тереңдіктерде. қойнауқаттың қалыңдығы 10 м, тиімді мұнайға қаныққан қалыңдығы 8,4 м. жатынның су-мұнай жапсары толық анықталмаған, бірақ 4400-4450 м-лік белгілерде деп болжанады. жатынның жалпы қалыңдығы 191 деп шамаланады, орташа кеуектілігі 10,0% құмтастар жинауыш болып табылады. қалыңдығы м-дей тиман горизонтының саздары мен аргиллиттері жапқыш болып саналады. сыналған 4442-4457 аралығындағы мұнайдың шығымы мм-лік штуцерде 12 м3/тәулікті құрайды. мұнайдың тығыздығы 805 кг/м3. күкірт мөлшері анықталмаған. табанасты сулары ашылмаған. кен орнында жұмыс тоқтатылған.